b'\n_START_ARTICLE_\nMarthe Robin\n_START_SECTION_\nCopil\xc4\x83ria\n_START_PARAGRAPH_\nMarthe Robin se na\xc8\x99te la 13 martie 1902 la Ch\xc3\xa2teauneuf-de-Galaure (Dr\xc3\xb4me), \xc3\xaen cartierul Mo\xc3\xaflles numit de localnici \xe2\x80\x9cLa Plaine\xe2\x80\x9d. Este al \xc8\x99aselea \xc8\x99i ultimul copil al lui  Joseph Robin \xc8\x99i Am\xc3\xa9lie-C\xc3\xa9lestine Chosson, agricultori, c\xc4\x83s\xc4\x83tori\xc8\x9bi \xc3\xaen 1889. \xc3\x8en 1903 Martha se \xc3\xaemboln\xc4\x83ve\xc8\x99te de febra tifoid\xc4\x83, maladie pe care o contacteaz\xc4\x83 \xc8\x99i sora ei Clemence. Ea \xc3\xaensa\xc8\x99i a sc\xc4\x83pat cu pu\xc8\x9bin de moarte \xc8\x99i, dup\xc4\x83 dou\xc4\x83 luni de boal\xc4\x83, a \xc3\xaenceput s\xc4\x83 \xc3\xae\xc8\x99i revin\xc4\x83, dar r\xc4\x83m\xc3\xa2ne totu\xc8\x99i fragil\xc4\x83 \xc3\xaentreaga copil\xc4\x83rie. Va merge la \xc8\x99coala public\xc4\x83 de la poalele localit\xc4\x83\xc8\x9bii Ch\xc3\xa2teauneuf-de-Galaure. Va r\xc4\x83m\xc3\xa2ne aici p\xc3\xa2n\xc4\x83 la v\xc3\xa2rsta de 13 ani, frecvent\xc3\xa2nd cursurile complementare care urmeaz\xc4\x83 \xc8\x99colii primare. Bolnav\xc4\x83 adesea ea nu reu\xc8\x99e\xc8\x99te p\xc3\xa2n\xc4\x83 la urm\xc4\x83 s\xc4\x83 \xc3\xae\xc8\x99i dob\xc3\xa2ndeasc\xc4\x83 certificatul de studii primare. Marthe ajut\xc4\x83 la munca din cadrul fermei familiale \xc8\x99i particip\xc4\x83 la via\xc8\x9ba satului. Personalitatea sa este aceea a unei fete \xe2\x80\x9cvoioase, deschis\xc4\x83 spre viitor, serviabil\xc4\x83, tachinatoare,...\xe2\x80\x9d\n_START_SECTION_\nBoala\n_START_PARAGRAPH_\nCel care a avansat cauza beatific\xc4\x83rii Marthei Robin este p\xc4\x83rintele Bernard Peyrous, un preot al comunit\xc4\x83\xc8\x9bii Emanuel. Lucrarea sa, care adun\xc4\x83 elementele anchetei diocezei din 1986 asupra Marthei Robin, arat\xc4\x83 c\xc4\x83 aceast\xc4\x83 a c\xc4\x83zut bolnav\xc4\x83 la 1 decembrie 1918. Medicii care au examinat-o s-au g\xc3\xa2ndit c\xc4\x83 este vorba despre o tumoare cerebral\xc4\x83. Ea a intrat \xc3\xaentr-o coma de patru zile. A ie\xc8\x99it din aceasta faz\xc4\x83 acut\xc4\x83 \xc8\x99i pare a se restabili de-a lungul a c\xc3\xa2teva s\xc4\x83pt\xc4\x83m\xc3\xa2ni, dar boala progreseaz\xc4\x83 \xc8\x99i Marthe r\xc4\x83m\xc3\xa2ne par\xc8\x9bial paralizat\xc4\x83. Are probleme de vedere, p\xc3\xa2n\xc4\x83 la pierderea vederii pentru c\xc3\xa2teva s\xc4\x83pt\xc4\x83m\xc3\xa2ni. \xc3\x8en aprilie-mai 1921,  bolnava trece printr-o faz\xc4\x83 de atenuare, care a fost urmat\xc4\x83 mai t\xc3\xa2rziu, dup\xc4\x83 spusele lui Bernard Peyrous, de mai multe crize, p\xc3\xa2n\xc4\x83 la paralizia definitiv\xc4\x83 a membrelor inferioare, la \xc3\xaenceputul lui mai 1928._NEWLINE_O interpretare a putut sa fie dat\xc4\x83 \xc3\xaen privin\xc8\x9ba bolii sale, pe baza documentelor medicale analizate  \xc3\xaen momentul anchetei diocezei \xc8\x99i a unui examen medical complet f\xc4\x83cut \xc3\xaen 1942 de c\xc4\x83tre doi medici din Lyon (Jean Dechaume, profesor la facultatea de medicin\xc4\x83 din Lyon \xc8\x99i Andre Ricard, chirurg). Se pare c\xc4\x83 Marthe a contractat encefalit\xc4\x83 letargic\xc4\x83 sau boala Von Economo cum mai este numit\xc4\x83, fiind vorba de o afec\xc8\x9biune inflamatorie a sistemului nervos. Marthe r\xc4\x83m\xc3\xa2ne \xc3\xaen cadrul fermei familiei unde apropia\xc8\x9bii au grij\xc4\x83 de ea. Ca \xc8\x99i \xc3\xaen cazul altor bolnavi, ea este afectat\xc4\x83 de ne\xc3\xaen\xc8\x9belegerea celor din anturaj, incluz\xc3\xa2nd aici \xc8\x99i familia. Problemele ei de deplasare, dar \xc8\x99i o hipersensibilitate la lumin\xc4\x83 o oblig\xc4\x83 s\xc4\x83 r\xc4\x83m\xc3\xa2n\xc4\x83 retras\xc4\x83, \xc3\xaentr-o camer\xc4\x83 pu\xc8\x9bin luminat\xc4\x83.\n_START_SECTION_\n\xc3\x8enceputul vie\xc8\x9bii spirituale\n_START_PARAGRAPH_\nP\xc4\x83rin\xc8\x9bii Marthei sunt credincio\xc8\x99i dar nu practican\xc8\x9bi. Marthe poart\xc4\x83 m\xc4\x83rturia unei iubiri precoce fa\xc8\x9b\xc4\x83 de rug\xc4\x83ciune: \xe2\x80\x9c\xc3\x8entotdeauna l-am iubit enorm pe Bunul Dumnezeu atunci c\xc3\xa2nd eram o mic\xc4\x83 feti\xc8\x9b\xc4\x83... \xc3\x8entotdeauna m-am rugat enorm toat\xc4\x83 via\xc8\x9ba... \xe2\x80\x9c  \xc3\x8emp\xc4\x83rt\xc4\x83\xc8\x99ania pe care o prime\xc8\x99te la 15 august 1912 este, dup\xc4\x83 propriile sale cuvinte, un moment foarte important pentru ea. \xc3\x8ei place s\xc4\x83 se roage, s\xc4\x83 viziteze bolnavii, s\xc4\x83 contemple \xc3\xaen natur\xc4\x83 opera lui Dumnezeu. Experien\xc8\x9ba bolii  \xc3\xaencepute  \xc3\xaen 1918 merge \xc3\xaen paralel cu apropierea de Dumnezeu. Marthe trece cu r\xc4\x83bdare prin \xc3\xaencerc\xc4\x83rile vie\xc8\x9bii \xc3\xaencerc\xc3\xa2nd s\xc4\x83 se fac\xc4\x83 util\xc4\x83, f\xc4\x83c\xc3\xa2nd activit\xc4\x83\xc8\x9bi ce \xc8\x9bin de croitorie pentru a-\xc8\x99i ajuta familia. \xc3\x8en 1925 Marthe scrie un act de abandon \xc8\x99i de iubire c\xc4\x83tre voin\xc8\x9ba lui Dumnezeu. Marthe dore\xc8\x99te s\xc4\x83 apar\xc8\x9bin\xc4\x83 \xc3\xaen \xc3\xaentregime lui Iisus \xc8\x99i \xc3\xaendr\xc4\x83ge\xc8\x99te tot mai mult Euharistia.\n_START_SECTION_\nExperien\xc8\x9bele mistice\n_START_PARAGRAPH_\nVia\xc8\x9ba spiritual\xc4\x83 a Marthei este at\xc3\xa2t de analizat\xc4\x83 de c\xc4\x83tre mul\xc8\x9bi autori tocmai datorit\xc4\x83 fenomenelor mistice ce au avut loc in jurul ei. M\xc4\x83rturiile apropia\xc8\x9bilor, preo\xc8\x9bilor, episcopilor \xc8\x99i laicilor aveau s\xc4\x83 fie scoase la lumin\xc4\x83 \xc3\xaenc\xc4\x83 o dat\xc4\x83 de c\xc4\x83tre ancheta diocezan\xc4\x83 (1986-1996), pe baza c\xc4\x83rora Bernanrd Peyrous, cel care avanseaz\xc4\x83 cauza de beatificare, a scris o biografie a Marthei. Autenticitatea  tuturor acestor marturii \xc3\xaen ochii bisericii catolice a trebuit sa fie \xc3\xaenc\xc4\x83 odat\xc4\x83 examinat\xc4\x83, \xc3\xaen momentului procesului de beatificare care este \xc3\xaen curs de desf\xc4\x83\xc8\x99urare. Pentru cei din afar\xc4\x83 aceast\xc4\x83 procedur\xc4\x83 de tip contradictoriu este intern\xc4\x83 biserici catolice \xc8\x99i cu greu poate s\xc4\x83 fie verificat\xc4\x83 \xc3\xaen toate detaliile de c\xc4\x83tre un autor sau un organism exterior acestei institu\xc8\x9bii. Men\xc8\x9bionarea acestor fenomene este \xc3\xaentotdeauna inevitabil\xc4\x83 c\xc3\xa2nd este vorba de via\xc8\x9ba Marthei Robin._NEWLINE_Marthe Robin \xc3\xaens\xc4\x83\xc8\x99i p\xc4\x83stra discre\xc8\x9bia asupra acestora \xc8\x99i \xc3\xaei \xc3\xaencuraja pe cre\xc8\x99tini s\xc4\x83 nu se focalizeze asupra acestor fenomene exterioare. Dup\xc4\x83 \xc3\xaenaintarea cauzei beatific\xc4\x83rii, cei cinci episcopi succesivi ai diocezei Valence (de care Marthe Robin apar\xc8\x9binea), cu to\xc8\x9bii au dat dovad\xc4\x83 de o pruden\xc8\x9b\xc4\x83 justificat\xc4\x83, cunosc\xc3\xa2nd-o totu\xc8\x99i pe Marthe Robin pe care ei niciodat\xc4\x83 nu a considerat-o ca o persoan\xc4\x83 \xc3\xaen care nu se poate avea \xc3\xaencredere.\n_START_SECTION_\nVia\xc8\x9ba mistic\xc4\x83\n_START_PARAGRAPH_\nLa 25 martie 1922, dup\xc4\x83 m\xc4\x83rturia sorei sale Alice, Marthe are o viziune a Fecioarei Maria. Conform m\xc4\x83rturiei culeas\xc4\x83 \xc3\xaen momentul anchetei diocezei din 1986, aceast\xc4\x83 viziune este urmat\xc4\x83 de alte apari\xc8\x9bii particulare. \xc3\x8en timpul unei misiuni parohiale organizat\xc4\x83 la Ch\xc3\xa2teauneuf-de-Galaure, doi preo\xc8\x9bi capucini, p\xc4\x83rintele Marie Bernard \xc8\x99i p\xc4\x83rintele Jean, fac o vizit\xc4\x83 Marthei Robin la 3 decembrie 1928. Ace\xc8\x99tia au lini\xc8\x99tit-o \xc8\x99i au ajutat\xe2\x80\x94o s\xc4\x83 \xc3\xae\xc8\x99i \xc3\xaenteleag\xc4\x83 mai bine voca\xc8\x9bia sa spiritual\xc4\x83. Conform celui care a \xc3\xaenaintat cauza beatific\xc4\x83rii, Hristos \xc3\xaei apare Marthei Robin \xc3\xaen noaptea de 4 decembrie 1928. Ea m\xc4\x83rturise\xc8\x99te aceast\xc4\x83 apari\xc8\x9bie p\xc4\x83rintelui Faure, preotul parohiei ei \xc8\x99i decide s\xc4\x83 se d\xc4\x83ruiasc\xc4\x83 \xc3\xaen totalitate lui Dumnezeu \xc8\x99i de a-I oferi suferin\xc8\x9ba sa, unit\xc4\x83 cu a Lui \xc3\xaentr-o rug\xc4\x83ciune a iubirii. Spiritualitatea Marthei se dezvolt\xc4\x83 \xc8\x99i se centreaz\xc4\x83 tot mai mult \xc3\xaen jurul patimilor lui Hristos \xc8\x99i Euharistiei. Ea prime\xc8\x99te regulat vizita tot mai multor preo\xc8\x9bi din \xc3\xaemprejurimi._NEWLINE_Conform apropia\xc8\x9bilor, \xc3\xaencep\xc3\xa2nd cu 1930 ea \xc3\xaenceteaz\xc4\x83 s\xc4\x83 se mai hr\xc4\x83neasc\xc4\x83 cu excep\xc8\x9bia ostiei consacrate, mod de a se hr\xc4\x83ni ce dureaz\xc4\x83 p\xc3\xa2n\xc4\x83 la moartea sa, 51 de ani mai t\xc3\xa2rziu. La \xc3\xaenceputul lunii octombrie 1930, conform m\xc4\x83rturiei p\xc4\x83rintelui Malmann, ea prime\xc8\x99te stigmatele. \xc3\x8en octombrie-noiembrie 1931, conform propriei sale m\xc4\x83rturii, ea \xc3\xaencepe s\xc4\x83 sufere patimile lui Hristos \xc3\xaen fiecare vineri, fenomen pe care \xc3\xael va tr\xc4\x83i \xc3\xaen continuare, \xc3\xaen fiecare s\xc4\x83pt\xc4\x83m\xc3\xa2n\xc4\x83 p\xc3\xa2n\xc4\x83 la moartea sa \xc3\xaen 1981  \xc8\x99i ai c\xc4\x83rui martori sunt to\xc8\x9bi apropia\xc8\x9bii \xc8\x99i mul\xc8\x9bi preo\xc8\x9bi.\n_START_SECTION_\nRealiz\xc4\x83ri \xc8\x99i \xc3\xaent\xc3\xa2lniri\n_START_PARAGRAPH_\nFaptul ca datorit\xc4\x83 bolii Marthe e obligat\xc4\x83 s\xc4\x83 r\xc4\x83m\xc3\xa2n\xc4\x83 \xc3\xaenchis\xc4\x83 \xc3\xaen camera ei nu o mai \xc8\x9bine de acum departe de lume. Din 1928 Marthe are un p\xc4\x83rinte spiritual, abatele Faure, preotul parohiei sale. Ea participa la via\xc8\x9ba parohiei \xc8\x99i a satului \xc3\xaen felul ei. Astfel \xc3\xaen octombrie 1934, la ini\xc8\x9biativa sa, o \xc8\x99coal\xc4\x83 de fete este creat\xc4\x83 la Ch\xc3\xa2teauneuf-de-Galaure, care se va dezvolta rapid. \xc3\x8en 1936 \xc3\xael \xc3\xaent\xc3\xa2lne\xc8\x99te pe George Finet, un preot din Lyon, care devine \xc8\x99i va r\xc4\x83m\xc3\xa2ne pana la moarte p\xc4\x83rintele ei spiritual. Acesta o ajut\xc4\x83 s\xc4\x83 fondeze primele C\xc4\x83mine ale Carit\xc4\x83\xc8\x9bii la  Ch\xc3\xa2teauneuf-de-Galaure. Laicii particip\xc4\x83 la via\xc8\x9ba spiritual\xc4\x83 din c\xc4\x83minul Marthei sub supravegherea unui preot. Aici la Ch\xc3\xa2teauneuf-de-Galaure se organizeaz\xc4\x83 retrageri de c\xc3\xa2te cinci zile pentru to\xc8\x9bi cei care doresc, mai mult de 2000 de persoane particip\xc3\xa2nd la astfel de zile de retragere \xc8\x99i comuniune spiritual\xc4\x83. Cei care particip\xc4\x83 la aceste retrageri spirituale pot s\xc4\x83 ajung\xc4\x83 s\xc4\x83 o vad\xc4\x83 pe Marthe. \xc3\x8en cincizeci de ani, Marthe a \xc3\xaent\xc3\xa2lnit astfel, \xc3\xaen mod individual, mai bine de 100 000 de persoane, printre care \xc8\x99i sute de preo\xc8\x9bi \xc8\x99i episcopi. Anumi\xc8\x9bi vizitatori a\xc8\x99teptau de la Marthe un sfat, o consiliere spiritual\xc4\x83. Dup\xc4\x83 spusele lui Bernard Peyrous, ea nu d\xc4\x83dea sfaturi f\xc4\x83r\xc4\x83 s\xc4\x83 le \xc3\xaenso\xc8\x9beasc\xc4\x83 de am\xc4\x83nunte care sa le fac\xc4\x83 explicite \xc8\x99i u\xc8\x99or de \xc3\xaen\xc8\x9beles.  \xe2\x80\x9cEa punea \xc3\xaentreb\xc4\x83ri, f\xc4\x83cea sugestii, elimina \xc3\xaendoielile \xc8\x99i l\xc4\x83sa persoana s\xc4\x83 trag\xc4\x83 concluzia singur\xc4\x83\xe2\x80\x9d.  Ea a \xc3\xaentre\xc8\x9binut de asemenea o important\xc4\x83 coresponden\xc8\x9ba.\n_START_SECTION_\nC\xc4\x83minele Carit\xc4\x83\xc8\x9bii\n_START_PARAGRAPH_\nNumeroase C\xc4\x83mine ale carit\xc4\x83\xc8\x9bii inspirate de exemplu ei personal au fost construite apoi. \xc3\x8en 1984 au fost recunoscute de c\xc4\x83tre biserica catolic\xc4\x83 conform dreptului interna\xc8\x9bional ca asocia\xc8\x9bii ale credincio\xc8\x99ilor asociate Consiliului pontifical pentru laici. C\xc4\x83mine ale carit\xc4\x83\xc8\x9bii sunt ast\xc4\x83zi \xc3\xaen num\xc4\x83r de 75 \xc3\xaen 44 de \xc8\x9b\xc4\x83ri.\n_START_SECTION_\nProcesul beatific\xc4\x83rii\n_START_PARAGRAPH_\nMarthe Robin s-a stins la 6 februarie 1981. O anchet\xc4\x83 a diocezei \xc3\xaen vederea beatific\xc4\x83rii ei a fost deschis\xc4\x83 \xc3\xaen 1986. Doi exper\xc8\x9bi, un teolog \xc8\x99i un istoric, au fost desemna\xc8\x9bi \xc3\xaen 1988. Nihil obstat a fost acordat de c\xc4\x83tre Roma \xc3\xaen 1991. \xc3\x8entre 1988 \xc8\x99i 1996 mai mult de 120 de martori \xc8\x99i exper\xc8\x9bi au fost intervieva\xc8\x9bi. Din 1993 p\xc3\xa2n\xc4\x83 \xc3\xaen 1995 o biografie critic\xc4\x83 este redactat\xc4\x83 pentru Congrega\xc8\x9bia cauzei sfin\xc8\x9bilor. Un dosar de 17 000 de pagini a fost depus la Roma \xc3\xaen 1996._NEWLINE_Un decret al Congrega\xc8\x9biei pentru cauza sfin\xc8\x9bilor din 24 aprilie 1998 a constatat validitatea anchetei diocezei. Positio, ce rezum\xc4\x83 2 000 de pagini din dosarul de beatificare care reprezint\xc4\x83 rezultatele acestei anchete diocezane este supus\xc4\x83 pe 6 mai 2010 unei comisii de studiu format\xc4\x83 din teologi. Ei nu s-au pronun\xc8\x9bat \xc3\xaenc\xc4\x83 asupra  eroismului virtu\xc8\x9bilor Marthei Robin. Odat\xc4\x83 ce aceast\xc4\x83 etap\xc4\x83 va fi dep\xc4\x83\xc8\x99it\xc4\x83, Marthe Robin va fi declarat\xc4\x83 venerabil\xc4\x83 \xc8\x99i recunoa\xc8\x99terea unui miracol va fi apoi necesar\xc4\x83 pentru ca beatificarea s\xc4\x83 poat\xc4\x83 s\xc4\x83 fie decis\xc4\x83._NEWLINE_Num\xc4\x83rul vizitatorilor care au venit s\xc4\x83 se roage la Plaine, locul unde ea a tr\xc4\x83it, s-a dublat \xc3\xaen zece ani, pentru a ajunge la 40 000 pe an.'